kardosdrur/scandi-wiki huggingface dataset:
Shannon Lucid

Shannon Matilda Wells Lucid født 14. januar 1943, er en amerikansk astronaut. Hun har sat rekord som den kvinde der har været længst tid i rummet, i 188 døgn, det skete mens hun var om bord på rumstationen Mir i 1996. Rekorden varede til 2007 hvor Sunita Williams satte ny rekord på 195 døgn. Peggy Whitson har nuværende rekord2008.

Af uddannelse er hun Biokemiker og fik doktorgrad i 1973, og begyndte på astronaut-uddannelse i 1974 hos NASA. Hendes første rumfærgeflyvning var i 1985 og hendes sidste var i 1996.

Senest har hun været på kontrolcenteret i Houston som den der har kommunikationen (capcom) med besætningen på de bemandede rumflyvninger. Hun har haft rollen som capcom på følgende missioner: STS-114 i 2005, STS-116 i 2006, STS-118, STS-120 i 2007 og STS-122 og STS-124 i 2008.

Se også 
Rumfærge-Mir-programmet

Eksterne henvisninger 

 Astronaut Shannon Lucid  NASA 

Astronauter fra USA
Kvindernes æresgalleri i USA
Íngrid Betancourt

Íngrid Betancourt Pulecio (født 25. december 1961 i Bogotá) er en colombiansk politiker, tidligere senator, korruptionsjæger og præsidentkandidat for miljøpartiet Oxígeno Verde under valget i 2002. 

Under kampagner nær FARC-kontrollerede områder i forbindelse med valgkampen blev hun sammen med sin kampagneleder Clara Rojas bortført af den venstreekstreme terrororganisation FARC den 23. februar 2002 og holdt som gidsel i junglen i seks og et halvt år. 

Betancourt blev befriet af colombianske sikkerhedsstyrker den 2. juli 2008, sammen med fjorten andre gidsler (tre amerikanere og elleve colombianske politibetjente og soldater), efter at repræsentanter fra de colombianske sikkerhedsstyrker havde infiltreret FARC under dække af at de repræsenterede en venstreorienteret organisation.

Íngrid Betancourt har dobbelt statsborgerskab (colombiansk og fransk) og Frankrigs tidligere præsident Nicolas Sarkozy havde gjort det til en af sine mærkesager at støtte hendes løsladelse.

Kilder og noter 

Politikere fra Colombia
Sofus Wolder

Sofus Julius Hans Henrik Wolder (født 11. april 1871 i Køge, død 13. juli 1914 på Frederiksberg) var en dansk skuespiller og filminstruktør. Han debuterede omkring 1907 hos Nordisk Film hvor han medvirkede i en lang række stumfilm indtil 1911. Senere i 1913 instruerede han selv omkring 30 stumfilm – hovedsagligt farcer og komedier.

Filmografi

Som skuespiller 
 Dirkens Mester (ukendt instruktør)
 Boksekamp (ukendt instruktør)
 Ruth (ukendt instruktør)
 Fra Bagdad (1907)
 Vidundercigaren (som Hr. Hansen; ukendt instruktør, 1909)
 Et Budskab til Napoleon paa Elba (som budbringeren; instruktør Viggo Larsen, 1909)
 Anarkister ombord (instruktør Viggo Larsen, 1909)
 Arvingen til Kragsholm (instruktør Viggo Larsen, 1909)
 Den vanartede Søn (instruktør Viggo Larsen, 1909)
 Præstens Sønner (ukendt instruktør, 1909)
 Paul Wangs Skæbne (instruktør Viggo Larsen, 1909)
 Madame sans Gene (instruktør Viggo Larsen, 1909)
 Armbaandet (ukendt instruktør, 1909)
 Dødsspringet (instruktør Viggo Larsen, 1910)
 Duellen (instruktør Viggo Larsen, 1910)
 Diamantbedrageren (ukendt instruktør, 1910)
 Hvem er hun? (som lægen; instruktør Holger Rasmussen, 1910)
 Hovedrengøring i Hjemmet (som grosserer Pax; ukendt instruktør, 1910)
 Lotterigevinsten (ukendt instruktør, 1910)
 Den hvide Slavehandels sidste Offer (som elegant herre; instruktør August Blom, 1911)
 Naar Hr. Bessermachen arbejder (ukendt instruktør, 1911)

Som instruktør 
 Frederik Buch som Dekoratør (1913)
 De Nygifte (1913)
 Ægteskabets tornefulde Vej (1913)
 Elskovs Gækkeri (1913)
 Frk. Studenten (1913)
 Frøken Anna og Anna Enepige (1913)
 Troskabsvædsken (1913)
 Privatdetektivens Offer (1913)
 Grossererens Overordnede (1913)
 Lykkens lunefulde Spil (1913)
 I Stævnemødets Time (1913)
 Elskovs Opfindsomhed (1913)
 Kongens Foged (1913)
 Kæmpedamens Bortførelse (1913)
 Perlehalsbaandet (1914)
 Snustobaksdaasen (1914)
 I Kammerherrens Klæder (1914)
 Stop Tyven (1914)
 Hægt mig i Ryggen (1914)
 Under falsk Flag (1914)
 Jens Daglykke (1914)
 Karnevalsdjævelen (1914)
 Det svage Punkt 
 Morderen 
 Den troløse Hustru
 Man skal ikke skue Hunden paa Haarene 
 Den tapre Jacob 
 Den bortførte Brud

Eksterne henvisninger 
 

Stumfilmskuespillere fra Danmark
Filminstruktører fra Danmark
Personer fra Køge
USS Yorktown (CV-5)

USS Yorktown (CV-5) var et amerikansk hangarskib, der blev sænket under slaget ved Midway i Stillehavet under 2. verdenskrig 7. juni 1942.

Skibet blev færdigbygget i 1936 og var det femte amerikanske hangarskib. Det blev en del af den amerikanske stillehavsflåde i 1939, men blev sat ind i Atlanterhavet som patruljeskib til sikring af USA's neutralitet i 1941. Efter angrebet på Pearl Harbor gik landet i krig, og Yorktown vendte nu tilbage til Stillehavet for at støtte de tre andre hangarskibe, USS Enterprise, USS Lexington og USS Saratoga. 

Under kommando af admiral Frank Jack Fletcher deltog det i slaget om Koralhavet i maj 1942, hvor det blev ramt af fem torpedoer og var tæt på at synke. Imidlertid blev det taget i tørdok i Pearl Harbor, hvor det på rekordfart blev repareret nødtørftigt. Da efterretninger om et muligt angreb i starten af juni indløb, blev den reparation, der var skønnet til at ville vare omkring en måned, gennemført på blot 72 timer (dog i stærkt begrænset omfang), og da skibet sejlede af sted, blev der fortsat repareret på det. 

Bombefly fra Yorktown bidrog til, at et par af de japanske hangarskibe blev sænket, inden det selv blev ramt alvorligt et modangreb fra japanske bombefly. Besætningen fik dog nogenlunde kontrol over skaderne, så modstanderne ikke troede, at det var alvorligt ramt. De satte et ny angrebsbølge i gang, og heller ikke dette sænkede Yorktown, men det var nu så alvorligt skadet, at det var ukampdygtigt. En japansk ubåd fik med en torpedosalve imidlertid givet skibet afgørende skader, så det sank 7. juni.

Skibet sank på over fem kilometers dybde og har derfor været utilgængeligt, men i 1998 lykkedes det at fotografere vraget, der virkede bemærkelsesværdigt intakt, givet at det havde ligget på havbunden i over 50 år.

Hangarskibe fra USA
Hangarskibe fra 2. verdenskrig fra USA
Arras

Arras er en by i departementet Pas-de-Calais i den nordlige del af Frankrig. Byen er blandt andet kendt for det blodige slaget om Arras, som fandt sted i dagene 9. til 16. april 1917 under 1. verdenskrig.

Henvisninger 

Byer i Pas-de-Calais
Tour de France-byer
Rise Skole

Rise Skole var en folkeskole i Ærø Kommune. Den havde 103 elever i bh.kl.-6. klasse. Indtil 2007 gik eleverne videre fra 7.-10. på Ærøskøbing Skole i Ærøskøbing, men da denne blev slået sammen med Marstal Skole i Marstal, blev eleverne sendt hertil efter 6. klasse. Ved kommunens budgetforhandlinger i 2012, blev det besluttet at lukke Rise Skole ved udgangen af skoleåret 2012-13, og flytte eleverne til Marstal Skole.

Referencer

Folkeskoler
Ærø
LEGO Indiana Jones: The Original Adventures

Lego Indiana Jones: The Original Adventures er et computerspil fra 2008, der er udviklet af Traveller's Tales og udgivet af LucasArts.

I spillet kan man genskabe (mere humoristiske) øjeblikke fra de første tre Indiana Jones-film, med LEGO-animerede figurer.

Referencer 

Computerspil fra 2008
Adventurespil
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Windows-spil
Xbox 360-spil
Indiana Jones: The Original Adventures
Indiana Jones-spil
Finlands fodboldforbund

Suomen Palloliitto (SPL) er Finlands nationale fodboldforbund og dermed det øverste ledelsesorgan for fodbold i landet. Det administrerer Veikkausliiga og Finlands fodboldlandshold og har hovedsæde i Helsinki.

Forbundet blev grundlagt i 1907 og blev medlem af FIFA året efter. I 1954 fik det også medlemskab i UEFA.

Præsidenter 
 Walter Flander 1907–1908
 John Catani 1909
 Uno Westerholm 1910–1911
 Carolus Lindberg 1912
 Walter Qvist 1913–1917
 Erik von Frenckell 1918–1952
 Juuso Walden 1953–1963
 Osmo P. Karttunen 1963–1974
 Ove H. Rehn 1974–1975
 Jouko Loikkanen 1975–1983
 Lauri Pöyhönen 1983–1987
 Pentti Seppälä 1987–1997
 Pekka Hämäläinen 1997–2009
 Sauli Niinistö 2009–2012
 Markku Lehtola 2012
 Pertti Alaja 2012–

Ekstern henvisning 
 palloliitto.fi 

Nationale fodboldforbund
Forbund
Ligue de Football Professionnel

Ligue de Football Professionnel (LFP) er den professionelle fodboldliga i Frankrig.

Den administreres af Fédération Française de Football og organiserer de to professionelle franske divisioner Ligue 1 og Ligue 2 samt Coupe de la Ligue (den franske cupturnering).

Ekstern henvisning 
 LFP.fr

Fodbold i Frankrig
Fodboldligaer
Jordnød

Jordnød (Arachis hypogaea), som madvare ofte kaldet peanut, er en etårig plante, som bliver 30 til 50 centimeter høj.

Synonymer
Arachis hypogaea subsp. oleifera A.Chev. 
Arachis nambyquarae Hoehne
Arachnida hypogaea (L.) Moench   
Arachnida quadrifolia Trew

Eksterne henvisninger 
 ILDIS Legumes of the World – draft checklist
 Mansfeld's World Database of Agricultural and Horticultural Crops
 Flora of Pakistan – Arachis hypogaea

Nytteplanter fra Amerika
Bælgfrugter
Birkes

Birkes er frø fra opiumsvalmuen, der bruges som pynt på brød, i kager eller som ingrediens i madretter. I Danmark bruges birkes primært på franskbrød og rundstykker. I Østeuropa bruges birkes i store mængder også som fyld i kager. Birkes er oprindelig et jiddisch ord, som betyder "velsignelse" og blev brugt i forbindelse med sabbatbrød, som er bestrøet med valmuefrø.

Se også 
 Tebirkes

Referencer 

Valmue
Planteavlsbrugsafgrøder
Kapselfrugter
Brød
Rejsekort & Rejseplan A/S

Rejsekort og Rejseplan A/S er det driftsselskab som står for udvikling og drift af Rejsekort og Rejseplanen. Administrerende direktør er Kasper A. Schmidt.

Rejsekort A/S blev stiftet i 2003 af HUR, DSB, Ørestadsselskabet, Storstrøms Trafikselskab, Vestsjællands Trafikselskab, Vejle Amts Trafikselskab og Nordjyllands Trafikselskab. Efter kommunalreformen i 2007 er aktionærerne Movia, DSB, Ørestadsselskabet, Sydtrafik, Midttrafik, Nordjyllands Trafikselskab, FynBus og BAT. Leverandøren af rejsekortsystemet er et konsortium, East-West Denmark Aps, som er ejet af Thales.

Noter 

Servicevirksomheder i Danmark
Etableret i 2003
Frankrigs fodboldforbund

Fédération Française de Football (FFF) er Frankrigs nationale fodboldforbund og dermed det øverste ledelsesorgan for fodbold i landet. Det administrerer Ligue de Football Professionnel og Frankrigs fodboldlandshold og har hovedsæde i Paris.

Forbundet blev dannet i 1919, men Frankrig var allerede i 1904 repræsenteret i FIFA af Union des Sociétés Françaises de Sports Athlétiques. I 1954 var FFF desuden med til at stifte UEFA.

Ekstern henvisning 
 fff.fr 

Nationale fodboldforbund
Fodbold i Frankrig
Forbund
FFF

FFF, FfF eller fff kan have flere betydninger, heriblandt:

 Fédération Française de Football, forkortet FFF - Frankrigs fodboldforbund
 Frederikssund-Frederiksværk Flyveklub, forkortet FFF - en svæveflyveklub i Frederikssund
 Fredericia forenede Fodboldklubber, forkortet FfF - en fodboldklub i Fredericia
 Forte fortissimo, forkortet fff - et italiensk musikudtryk (en foredragsbetegnelse) med betydningen "så kraftigt som muligt"
 Fridays for Future, forkortet FFF - et af flere klimastrejkeinitiativer
 Falkenbergs FF, forkortet FFF - en svensk fodboldklub

Se også 
 Fagligt Fælles Forbund, forkortet 3F - et dansk fagforbund
Fjelsø

Fjelsø er en landsby i Himmerland med , beliggende i Fjelsø Sogn. Landsbyen hører til Vesthimmerlands Kommune og ligger i Region Nordjylland.

Fjelsø domineres af en sø midt i byen, som er gjort tilgængelig fra alle sider ved hjælp af de lokales frivillige arbejdskraft.

Nær byen ligger Steensbækgaard, hvor folketingsmedlem (Venstre) og fhv. borgmester (Aalestrup Kommune) Per Bisgaard er født og opvokset.
I Fjelsø ligger Fjelsø Kirke, og byen har egen skole (omdannet til friskole) og en integreret institution – Mariehønen – for børn fra 3 til 10 år.

Mange vil genkende Fjelsø fra de mange vognmandsforretninger i byen, bl.a. Børge Møller.

Indtil kommunalreformen i 2007 lå Fjelsø i Aalestrup Kommune, Viborg Amt.

Kilder 

Byer i Vesthimmerlands Kommune
Færøernes fodboldforbund

Fótbóltssamband Føroya (FSF) er Færøernes nationale fodboldforbund og dermed det øverste ledelsesorgan for fodbold på øgruppen. Det administrerer Betrideildin og fodboldlandsholdet og har hovedsæde i Tórshavn.

Historie 
Der er blevet spillet fodbold på Færøerne siden slutningen af 1800-tallet og det færøske fodboldmesterskab blev første gang afholdt i 1942. Fra 1948 til 1978 blev alt færøsk fodbold administreret af sportsforbundet ÍSF. Da FSF blev grundlagt den 13. januar 1979, begyndte det at organisere fodboldstrukturen. Det kvindelige fodboldmesterskab blev først afholdt i 1985.

I 1980'erne begyndte forbundet at uddanne fodboldtrænere. Til at starte med skete det med økonomisk støtte fra Danmark, men siden midten af 1990'erne har det færøske forbund selv haft ansvaret for dette.

FSF blev i 1988 medlem af FIFA og i 1990 af UEFA. Lige siden har landet deltaget ved internationale fodboldturneringer.

Ekstern henvisning 
 football.fo 

Nationale fodboldforbund
Forbund
Etableret i 1979
Marcos Senna

Marcos Antônio Senna da Silva (eller bare Marcos Senna), (født 17. juli 1976 i São Paulo, Brasilien) er en brasiliansk tidligere fodboldspiller, der er blevet nationaliseret spanier. Han tilbragte 10 sæsoner i La Liga og én sæson i Spaniens 1. division med Villarreal hvor han i 292 officielle ligakampe scorede 25 mål.

Grundet hans lange erfaring i Spanien, valgte han at spille for det spanske landshold. Han havde i løbet af sine mange år i Spanien fået spansk statsborgerskab.

Landshold 
Marcos Senna nåede i sin tid som landsholdsspiller (2006-2010) at spille 28 kampe og score et enkelt mål for spaniens landshold. Han fik sin debut den 1. marts 2006 i en venskabskamp imod . Han var med til at vinde guld ved EM 2008.

Resultater 

EM i fodbold
 Vinder 2008

Eksterne henvisninger 

Fodboldspillere fra Brasilien
Fodboldspillere fra Spanien
Fodboldspillere fra Villarreal CF
Fodboldspillere fra Sport Club Corinthians Paulista
Fodboldspillere fra New York Cosmos
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Personer fra São Paulo
Joan Capdevila

Joan Capdevila Méndez (født 3. februar 1978 i Tàrrega, Spanien) er en spansk tidligere fodboldspiller. Han var gennem karrieren tilknyttet blandt andeet Espanyol, Atlético Madrid, Deportivo og Villarreal.

Landshold 
Capdevila nåede 60 kampe og fire scoringer for Spaniens landshold, som han debuterede for den 16. oktober 2002 i en venskabskamp mod Paraguay. Han blev europamester med sit land ved EM 2008 og verdensmester ved VM i 2010. Han deltog også ved EM i 2004 og Confederations Cup 2009.

Titler 

Copa del Rey
 2002 med Deportivo La Coruña

EM
 2008 med Spanien

VM
 2010 med Spanien

Eksterne henvisninger 

Fodboldspillere fra Spanien
Fodboldspillere fra RCD Espanyol
Fodboldspillere fra Atlético Madrid
Fodboldspillere fra Deportivo La Coruña
Fodboldspillere fra Villarreal CF
Verdensmestre i fodbold
Olympiske sølvmedaljevindere fra Spanien
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Carlos Marchena

Carlos Marchena López (kendt som Carlos Marchena eller blot Marchena) (født 31. juli 1979 i Sevilla) er en spansk tidligere fodboldspiller, der gennem karrieren spillede for blandt andet Sevilla, Benfica, Valencia og Villarreal.

Landshold 
Marchena spillede for Spaniens fodboldlandshold. Han spillede både på U/20- og U/21-holdet, og han var med på det spanske hold ved OL 2000 i Sydney. Holdet blev nummer to i sin indledende pulje efter  og vandt derpå 1-0 over  i kvartfinalen samt 3-1 over  i semifinalen. Finalen mod  blev dramatisk, da Spanien først kom foran 2-0, men camerounerne kom tilbage og udlignede til 2-2. Det var også stillingen efter forlænget spilletid, så der måtte en straffesparkskonkurrence til at afgøre den. Her scorede Cameroun på alle fem forsøg, mens spanierne brændte ét, så Cameroun blev olympiske mestre, mens Spanien fik sølv og Chile bronze. Marchena spillede de to første puljekampe samt alle knockout-kampe (kvartfinalen dog kun første halvleg).

Han fik 69 A-landskampe og var med til at blive europamester i 2008 samt blive verdensmester i 2010. Han deltog også ved EM i 2004, VM i 2006, Confederations Cup 2009.

Resultater

Valencia CF 
 La Liga: 2002, 2004
 UEFA Cup: 2004

Spanien 
 EM i fodbold: 2008
 VM i fodbold: 2010

Referencer

Eksterne henvisninger 

Fodboldspillere fra Spanien
Fodboldspillere fra Sevilla FC
Fodboldspillere fra S.L. Benfica
Fodboldspillere fra Valencia CF
Fodboldspillere fra Villarreal CF
Verdensmestre i fodbold
Deltagere for Spanien ved sommer-OL 2000
Olympiske sølvmedaljevindere fra Spanien
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
El Molinón

El Molinón er et fodboldstadion i Gijón i Spanien, der er hjemmebane for La Liga-klubben Sporting Gijón. Stadionet har plads til 25.885 tilskuere, og alle pladser er siddepladser.

Historie 
El Molinón blev bygget i 1908, og blev blandt andet benyttet ved VM i fodbold 1982. Her blev stadionet skueplads for en af fodboldhistoriens største skandaler, en kamp mellem Østrig og Tyskland, der udviklede sig til en farce uden noget decideret spil, da 1-0 sejren til Tyskland sendte begge hold videre.

Eksterne henvisninger 
Stadionprofil 

Fodboldstadioner i Spanien
Gijón
Etableret i 1908
Alasdair MacIntyre

Alasdair MacIntyre (født d. 12. januar 1929) er en skotsk filosof, hovedsagligt kendt for sine moralfilosofiske og politiske teorier. MacIntyre kategoriseres oftest som kommunitarist.

MacIntyre har skrevet mange værker, men han er overvejende kendt for sit moralfilosofiske hovedværk After Virtue (da. 'Efter Dyden').

MacIntyre gør op med, stort set, al filosofisk tænkning siden Oplysningen, og forsøger at fremme en genindførelse af de 'aristoteliske dyder'. 

Inspireret af Marx (og følgelig Hegel) anvender MacIntyre dialektisk metode, til at belyse den moralfilosofiske, historiske udvikling som han mener, har skabt uforenelige kløfter mellem de forskellige filosofiske skoler. Ifølge MacIntyre selv prøver han ikke, ligesom andre moderne filosoffer, at skabe en altbesejrende kompromisløsning, men blot at præsentere den hidtil bedste løsning.

Referencer 

Filosoffer fra Skotland
Personer fra Glasgow
Ane Mærsk Mc-Kinney Uggla

Ane Mærsk Mc-Kinney Uggla (født 3. juli 1948) er en dansk erhvervsleder.

Som yngste datter af Mærsk Mc-Kinney Møller er Ane Mærsk Mc-Kinney Uggla en af arvingerne til Danmarks største virksomhed, A.P. Møller-Mærsk. Hun er siden 2012 formand for fondene A.P. Møllers familiefond og A.P. Møller og Hustru Chastine Mc-Kinney Møllers Fond til almene Formaal, der har den bestemmende indflydelse på driften af koncernen. I 1991 blev Mc-Kinney Uggla medlem af bestyrelsen for Dampskibsselskabet af 1912, og da det i 2003 fusionerede med Dampskibsselskabet Svendborg og blev til det nuværende A.P. Møller-Mærsk blev hun næstformand. Allerede i 1986 blev hun dog medlem af bestyrelsen i Almenfonden. 2005 blev hun Ridder af Dannebrog.

Den 14. juni 2013 forestod Ane Mærsk Mc-Kinney Uggla på Daewoo Værftet i Sydkorea navngivningen af det første af 20 nye containerskibe af Mærsk Triple E-klasse. Skibet, der er verdens største skib, fik navnet Mærsk Mc-Kinney Møller efter hendes far. I tilknytning til denne navngivning gav hun også sit første selvstændige interview til dansk tv.

Ane Mærsk Mc-Kinney Uggla blev student fra N. Zahles Skole i 1966 og tresproglig korrespondent fra Handelshøjskolen i København i 1969. I 1977 tog hun desuden en filosofisk grad fra Stockholms universitet. Hun er bosiddende i Stockholm,  Sverige og er moder til sønnerne Johan og Robert.

Se også 
Mærsk Mc-Kinney Møller (familie)

Referencer

Eksterne henvisninger 

Erhvervsfolk fra Danmark
Ane
Riddere af Dannebrog
Erhvervskvinder
Personer i Kraks Blå Bog
La Rosaleda

Estadio La Rosaleda (eller bare La Rosaleda) er et fodboldstadion i Málaga i spanske provins Andalusien, der er hjemmebane for La Liga-klubben Málaga CF. Stadionet har plads til 28.963 tilskuere, og alle pladser er siddepladser.

Historie 
La Rosaleda blev bygget i 1941, og gennemgik fra 2001 til 2006 en større renovering der fik stadionet op på sin nuværende kapacitet. Det blev benyttet under VM i fodbold 1982, hvor 3 kampe blev spillet her.

Eksterne links 
 Stadionprofil 

Fodboldstadioner i Spanien
Málaga
Etableret i 1941
Málaga CF
Ellen Diedrich

Ellen Mathilde Diedrich (25. december 1877 i København – 9. maj 1922 smst) var en dansk skuespillerinde som medvirkede i nogle få stumfilm omkring år 1910. Fra 1911 indtil de blev skilt, var hun var gift med skuespiller og forfatter Svend Rindom, med hvem hun fik datteren Jessie Rindom.

Hun ligger begravet på Tibirke Kirkegård.

Filmografi 
 1910 – Den hvide Slavehandel (som Anna; instruktør August Blom, 1910)
 1910 – Magdalene (som Valborg, Jensens datter; instruktør Holger Rasmussen, 1910)
 1910 – Sangerindens Diamanter (instruktør Viggo Larsen, 1910)
 1910 – Mellem Pligt og Kærlighed (ukendt instruktør, 1910)
 1910 – Modermærket (ukendt instruktør, 1910)

Referencer

Eksterne henvisninger 
 

Stumfilmskuespillere fra Danmark
Personer i Kraks Blå Bog (afdøde)
Iberostar Estadio

Iberostar Estadi (tidligere kendt under sponsornavnet ONO Estadi og det originale navn Son Moix) er et fodboldstadion i Palma på Mallorca, der er hjemmebane for La Liga-klubben RCD Mallorca. Stadionet har plads til 23.142 tilskuere, og blev indviet i 1999, hvor det erstattede klubbens hidtidige hjemmebane, Estadio Lluis Sitjar.

Eksterne links 
 Stadionprofil 

Fodboldstadioner i Spanien
Palma de Mallorca
Etableret i 1999
Estadio de la Cerámica

Estadio de la Cerámica (tidligere, og ofte stadig, kaldet El Madrigal) er et fodboldstadion i den spanske by Vila-real, der er hjemmebane for La Liga-klubben Villarreal C.F.. Stadionet har en kapacitet på 24.890 siddende tilskuere.

Stadionet blev opført i 1923 under navnet Campo del Villarreal, og er siden da blevet renoveret flere gange, blandt andet i 2005, hvor stadionet skulle moderniseres for at møde UEFAs stadionkrav. Kravene blev opfyldt, og stadionet blev benyttet, da hjemmeholdet nåede Champions League-turneringens semifinale.

Noter

Eksterne henvisninger 

 Stadionprofil 

Fodboldstadioner i Spanien
Valencia
Etableret i 1923
Villarreal CF
Estadio José Zorila

Estadio José Zorila er et fodboldstadion i Valladolid i Spanien, der er hjemmebane for Segunda División-klubben Real Valladolid. Stadionet har plads til 26.512 tilskuere, og alle pladser er siddepladser.

Historie 
Estadio José Zorila blev bygget i 1982, i tide til at kunne blive benyttet under VM i fodbold 1982, hvor stadionet lagde græs til 3 kampe.

Eksterne henvisninger 
 Stadionprofil 

Fodboldstadioner i Spanien
Valladolid
Etableret i 1982